A Bizottság 97/19/EK irányelve
(1997. április 18.)
a gépjárművek és pótkocsijaik folyékonytüzelőanyag-tartályaira és hátsó aláfutásgátlóira vonatkozó tagállami jogszabályok közelítéséről szóló 70/221/EGK tanácsi irányelvnek a műszaki fejlődéshez történő hozzáigazításáról
(EGT vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 81/333/EGK [1] bizottsági irányelvvel módosított, a gépjárművek és pótkocsijaik folyékonytüzelőanyag-tartályaira és hátsó aláfutásgátlóira vonatkozó tagállami jogszabályok közelítéséről szóló, 1970. március 20-i 70/221/EGK [2] tanácsi irányelvre és különösen annak 3. cikkére,
mivel a 70/221/EGK irányelv egyike a legutóbb az Európai Parlament és a Tanács 96/79/EK irányelvével [3] módosított, a gépjárművek és pótkocsijaik típusjóváhagyására vonatkozó tagállami jogszabályok közelítéséről szóló 70/156/EGK tanácsi irányelvvel [4] létrehozott EK-típus-jóváhagyási eljárásban szereplő külön irányelveknek; mivel következésképpen a 70/156/EGK tanácsi irányelvnek a járműrendszerekre, alkatrészekre és önálló műszaki egységekre vonatkozó előírásai a 70/221/EGK irányelvre is vonatkoznak;
mivel különösen a 70/156/EGK irányelv 3. cikkének 4 bekezdése és 4. cikkének 3 bekezdése értelmében szükséges, hogy a típusjóváhagyás elektronikus elvégzése érdekében minden egyes külön irányelvhez a 70/156/EGK irányelv I. mellékletének vonatkozó pontjait tartalmazó adatközlő lapot, valamint a 70/156/EGK irányelv VI. mellékletén alapuló típusbizonyítványt mellékeljenek;
mivel ezek a módosítások csak a 70/221/EGK irányelvbe foglalt közigazgatási intézkedésekkel kapcsolatosak; és mivel ezért nincs szükség a 70/221/EGK irányelv szerinti jóváhagyások érvénytelenítésére, valamint az ilyen jóváhagyással rendelkező új járművek nyilvántartásba vételének, értékesítésének és forgalomba helyezésének megtagadására sem;
mivel az ezen irányelvben foglalt rendelkezések összhangban vannak a 70/156/EGK irányelvvel létrehozott, a műszaki fejlődéshez történő hozzáigazítással foglalkozó bizottság véleményével,
elfogadta ezt az irányelvet:
1. cikk
A 70/221/EGK irányelv a következőképpen módosul:
1. Az 1. cikk helyébe a következők lépnek:
"1. cikk
Ezen irányelv alkalmazásában "jármű"; minden, a közúti közlekedésre szolgáló, karosszériás vagy karosszéria nélküli, legalább négy kerékkel és 25 km/h feletti tervezett legnagyobb sebességgel rendelkező jármű és annak pótkocsijai, a sínen közlekedő járművek, a mezőgazdasági és erdészeti traktorok, valamint a mozgó munkagépek kivételével.";
2. A 2. cikk a következőképpen módosul:
a) a 2. bekezdésben:
"a 70/156/EGK irányelv 9a. cikkének értelmében hagytak jóvá, és a melléklet II.5 pontjának követelményeivel összhangban szereltek be."
szövegrész helyébe az alábbi szövegrész lép:
"a 70/156/EGK irányelv 2. cikkének értelmében hagytak jóvá, és a melléklet II.5 pontjának követelményeivel összhangban szereltek be.";
b) a 3. bekezdésben a:
"ha a 70/156/EGK irányelv 9a. cikke értelmében önálló műszaki egységnek tekintett ilyen berendezés eleget tesz a melléklet vonatkozó követelményeinek."
szövegrész helyébe az alábbi szövegrész lép:
"ha a 70/156/EGK irányelv 2. cikke értelmében önálló műszaki egységnek tekintett ilyen berendezés eleget tesz a melléklet vonatkozó követelményeinek";
3. A 2a cikk a következőképpen módosul:
a) a 2. bekezdésben a:
"amely a 70/156/EGK irányelv 9a cikke értelmében önálló műszaki egységként típusjóváhagyást kapott, és a melléklet II.5. pontja követelményeinek megfelelően van felszerelve."
szövegrész helyébe az alábbi szövegrész lép:
"amely a 70/156/EGK irányelv 9a cikke értelmében önálló műszaki egységként típusjóváhagyást kapott, és a II. melléklet 5. pontja követelményeinek megfelelően van felszerelve."
b) a 3. bekezdésben a "9a cikk" szövegrész helyébe a "2. cikk" szövegrész lép;
4. a 2b cikkben a "melléklet II.2.1 és II.2.2 pontja" szövegrész helyébe a "II. melléklet 2.1 és 2.2 pontja" szövegrész lép;
5. a 3. cikkben az "I. pont" szövegrész helyébe az "I. melléklet" szövegrész lép;
6. A melléklet helyébe az ehhez az irányelvhez tartozó melléklet lép.
2. cikk
1997. október 1-jétől kezdve a tagállamok
- nem adnak ki EK-típusbizonyítványt a 70/156/EGK irányelv 4 cikkének 1 bekezdése, és adott esetben 4. cikkének 4 bekezdése értelmében, és
- megtagadhatják a nemzeti típusjóváhagyásokat
új járműtípusok esetén a folyékony tüzelőanyagok tartályaira és hátsó aláfutás elleni védelmére vagy a különálló műszaki egységként tekintett új típusú hátsó aláfutásgátló berendezésre vonatkozó indokokkal, amennyiben azok nem felelnek meg az ezzel az irányelvvel módosított 70/221/EGK irányelv előírásainak.
Ez az irányelv nem érvénytelenítheti a 70/221/EGK irányelv értelmében korábban megadott jóváhagyást, és nem gátolja meg az ilyen jóváhagyások azon irányelv feltételeinek megfelelően történő meghosszabbítását sem, amelyek alapján azokat eredetileg megadták.
3. cikk
1 A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 1997. szeptember 30-ig megfeleljenek. Erről haladéktalanul tájékoztatják a Bizottságot.
Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
2 A tagállamok közlik a Bizottsággal nemzeti joguknak azokat a legfontosabb előírásait, amelyeket az irányelv által szabályozott területen fogadtak el.
4. cikk
Ez az irányelv az Európai Közösségek Hivatalos Lapjában történő kihirdetését követő 20. napon lép hatályba.
5. cikk
Ennek az irányelvnek a tagállamok a címzettjei.
Kelt Brüsszelben, 1997. április 18-án.